# name
La competència lingüística i comunicativa dels futurs mestres: resultats de la primera prova diagnòstica de català a l’alumnat de nou accés de cinc Facultats d’Educació de Catalunya

# metadata.dc.description.abstract[].value
Aquest treball analitza els resultats d’administrar, per primera vegada, una prova diagnòstica comuna de català a un miler d’alumnes de primer curs dels graus en Educació Infantil, Educació Primària i doble grau en Educació Infantil i Educació Primària de cinc facultats d’Educació de Catalunya. Els resultats mostren que més de la meitat dels estudiants, malgrat haver superat la Prova d’Aptitud Personal que regula l’accés a aquests estudis, se situen en un nivell global del MECR inferior al C1 que tenen acreditat des de quart d’ESO, i que això es deu sobretot als dèficits en el domini dels aspectes ortogràfics i gramaticals de la llengua. Arran d’aquesta constatació, es fan diferents propostes d’actuació en els àmbits de la política lingüística educativa, en general, i de la selecció i la formació del futur professorat, en particular, entre les quals destaca la necessitat de replantejar-se l’acreditació automàtica del nivell C1 de català al final de l’educació secundària obligatòria.

# metadata.dc.publisher[].value
Escola d'Administració Pública de Catalunya

# metadata.dc.rights[].value
cc-by-nc-nd (c)  Valls i Alecha, Esteve et al., 2024

# metadata.dc.source[].value
Articles publicats en revistes (Filologia Catalana i Lingüística General)

# metadata.dc.title[].value
La competència lingüística i comunicativa dels futurs mestres: resultats de la primera prova diagnòstica de català a l’alumnat de nou accés de cinc Facultats d’Educació de Catalunya